|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | ਅੱਠਵਾਂ ਗ੍ਰੇਡ | ਪਤਝੜ ਦਾ ਐਡੀਸ਼ਨ | | | | | | |  | |
|  | | | | | | | | | | |
|  | ਨਿਊਜ਼ਲੈਟਰ ਟੈਂਪਲੇਟHigh School & Beyond Planning (ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਦੀ ਪਲਾਨਿੰਗ) — ਖਬਰਾਂ ਅਤੇ ਜਾਣਕਾਰੀ | | | | | | | | |  |
|  | | | | | | | | | | |
| *Replace with School Contact Info* | | | | | | | | | | |
|  | | | | | | | | | | |
| ਸਿੱਖਿਆ ਜੀਵਨ ਨੂੰ ਬਿਹਤਰ ਬਣਾਉਂਦੀ ਹੈ   * **ਨੌਕਰੀ ਨੂੰ ਲੈ ਕੇ ਵਧੇਰੇ ਸੰਤੁਸ਼ਟੀ।** ਕਾਲਜ ਦੀ ਡਿਗਰੀ ਪ੍ਰਾਪਤ ਵਿਅਕਤੀਆਂ ਦੀ ਆਪਣੇ ਕੰਮ ਨੂੰ ਲਾਜ਼ਮੀ ਦਾ ਦਰਜਾ ਦੇਣ ਦੀ ਵਧੇਰੇ ਸੰਭਾਵਨਾ ਹੁੰਦੀ ਹੈ। * **ਵਧੇਰੇ ਪੈਸਾ।** ਕਾਲਜ ਦੀ ਡਿਗਰੀ ਵਾਲੇ ਵਿਅਕਤੀ ਸਿਰਫ਼ ਹਾਈ ਸਕੂਲ ਡਿਪਲੋਮਾ ਪ੍ਰਾਪਤ ਵਿਅਕਤੀਆਂ ਦੀ ਤੁਲਨਾ ਵਿੱਚ ਸਲਾਨਾ ਔਸਤਨ $22,000 ਵੱਧ ਕਮਾਉਂਦੇ ਹਨ। * **ਘੱਟ ਬੇਰੁਜ਼ਗਾਰੀ।** ਚਾਰ ਸਾਲਾਂ ਦੀ ਡਿਗਰੀ ਪ੍ਰਾਪਤ ਕਿਸੇ ਵੀ ਵਿਅਕਤੀ ਦੀ ਸਿਰਫ਼ ਹਾਈ ਸਕੂਲ ਡਿਪਲੋਮਾ ਪ੍ਰਾਪਤ ਵਿਅਕਤੀ ਦੀ ਤੁਲਨਾ ਵਿੱਚ ਬੇਰੁਜ਼ਗਾਰ ਹੋਣ ਦੀ ਸੰਭਾਵਨਾ ਬਹੁਤ ਘੱਟ ਹੁੰਦੀ ਹੈ। * **ਵਧੇਰੇ ਲਾਭ।** ਜਿਨ੍ਹਾਂ ਨੌਕਰੀਆਂ ਲਈ ਕਾਲਜ ਦੀ ਡਿਗਰੀ ਦੀ ਲੋੜ ਹੁੰਦੀ ਹੈ, ਉਹਨਾਂ ਵਿੱਚ ਲਾਭ ਅਤੇ ਰਿਟਾਇਰਮੈਂਟ ਯੋਜਨਾਵਾਂ ਦੀ ਪੇਸ਼ਕਸ਼ ਹੋਣ ਦੀ ਵੀ ਜ਼ਿਆਦਾ ਸੰਭਾਵਨਾ ਹੁੰਦੀ ਹੈ। * **ਬਿਹਤਰ ਸਿਹਤ।** ਕਾਲਜ ਗ੍ਰੈਜੂਏਟਾਂ ਦੇ ਕਸਰਤ ਕਰਨ ਅਤੇ ਬਿਹਤਰ ਸਿਹਤ ਦੀ ਰਿਪੋਰਟ ਕਰਨ ਦੀ ਸੰਭਾਵਨਾ ਜ਼ਿਆਦਾ ਹੁੰਦੀ ਹੈ। * **ਵੋਟ ਪਾਉਣ ਦੀ ਵਧੇਰੇ ਸੰਭਾਵਨਾ।** ਸਿਰਫ਼ ਹਾਈ ਸਕੂਲ ਡਿਪਲੋਮਾ ਪ੍ਰਾਪਤ ਲੋਕਾਂ ਦੀ ਤੁਲਨਾ ਵਿੱਚ ਤੀਹ ਪ੍ਰਤੀਸ਼ਤ ਵਧੇਰੇ ਕਾਲਜ ਗ੍ਰੈਜੂਏਟਾਂ ਨੇ ਚੋਣਾਂ ਵਿੱਚ ਵੋਟ ਪਾਈ। * **ਵਧੇਰੇ ਵਲੰਟੀਅਰ ਕਰਨਾ।** ਕਾਲਜ ਗ੍ਰੈਜੂਏਟਾਂ ਦੇ ਆਪਣੇ ਭਾਈਚਾਰਿਆਂ ਵਿੱਚ ਵਲੰਟੀਅਰ ਕਰਨ ਸੰਭਾਵਨਾ ਵੀਹ ਪ੍ਰਤੀਸ਼ਤ ਜ਼ਿਆਦਾ ਹੁੰਦੀ ਹੈ। * **ਵਧੇਰੇ ਲੰਬਾ ਜੀਵਨ।** ਕਾਲਜ ਦੀ ਡਿਗਰੀ ਪ੍ਰਾਪਤ ਲੋਕ ਹਾਈ ਸਕੂਲ ਡਿਪਲੋਮੇ ਤੋਂ ਬਗੈਰ ਲੋਕਾਂ ਦੀ ਤੁਲਨਾ ਵਿੱਚ ਲਗਭਗ ਨੌਂ ਸਾਲ ਲੰਮਾ ਜੀਵਨ ਜਿਉਂਦੇ ਹਨ। | | |  |  | ਹਾਈ ਸਕੂਲ ਦੀ ਯੋਜਨਾ ਬਣਾਉਣੀ  ਇੱਕ ਕਦਮ ਜੋ ਤੁਸੀਂ ਆਪਣੇ ਬੱਚੇ ਨੂੰ ਹਾਈ ਸਕੂਲ ਦੀ ਤਿਆਰੀ ਵਿੱਚ ਮਦਦ ਕਰਨ ਲਈ ਹੁਣ ਚੁੱਕ ਸਕਦੇ ਹੋ ਉਹ ਹੈ ਇਹ ਸਿੱਖਣਾ ਕਿ ਤੁਹਾਡੇ ਬੱਚੇ ਦੀ ਕਲਾਸ ਦੀ ਸਮਾਂ‑ਸਾਰਣੀ ਕਿਹੋ ਜਿਹੀ ਹੋ ਸਕਦੀ ਹੈ ਅਤੇ ਇਹ ਪਤਾ ਲਗਾਉਣਾ ਕਿ ਤੁਹਾਡੇ ਬੱਚੇ ਨੂੰ ਗ੍ਰੈਜੂਏਟ ਹੋਣ ਲਈ ਕਿਹੜੇ ਕੋਰਸਾਂ ਦੀ ਲੋੜ ਹੈ ਅਤੇ ਕਾਲਜਾਂ ਨੂੰ ਕਿਹੜੀਆਂ ਚੀਜ਼ਾਂ ਦੀ ਲੋੜ ਹੋਵੇਗੀ।  ਮਿਡਲ ਅਤੇ ਹਾਈ ਸਕੂਲ ਵਿੱਚ ਇੱਕ ਅੰਤਰ *ਪੂਰਵ‑ਲੋੜੀਂਦੇ ਕੋਰਸ* ਹਨ। ਇੱਕ ਪੂਰਵ‑ਲੋੜੀਂਦਾ ਕੋਰਸ ਉਹ ਕੋਰਸ ਹੁੰਦਾ ਹੈ ਜੋ ਕਿਸੇ ਹੋਰ ਕੋਰਸ ਤੋਂ ਪਹਿਲਾਂ ਲਿਆ ਜਾਣਾ ਜ਼ਰੂਰੀ ਹੁੰਦਾ ਹੈ। ਉਦਾਹਰਨ ਲਈ, ਵਿਦਿਆਰਥੀ ਇੱਕ ਖਾਸ ਕ੍ਰਮ ਵਿੱਚ ਗਣਿਤ ਦੀਆਂ ਕਲਾਸਾਂ ਲੈਂਦੇ ਹਨ।  ਹਾਈ ਸਕੂਲ ਵਿੱਚ, ਵਿਦਿਆਰਥੀਆਂ ਲਈ ਗ੍ਰੈਜੂਏਟ ਹੋਣ ਵਾਸਤੇ ਖਾਸ ਲੋੜੀਂਦੇ ਕੋਰਸ ਪਾਸ ਕਰਨੇ ਜ਼ਰੂਰੀ ਹੁੰਦੇ ਹਨ। | ਵਿਦਿਆਰਥੀ ਉਚੇਰੀ ਸਿੱਖਿਆ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ, ਆਪਣੀਆਂ ਦਿਲਚਸਪੀਆਂ ਨੂੰ ਅੱਗੇ ਵਧਾਉਣ, ਜਾਂ ਖਾਸ ਹੁਨਰ ਵਿਕਸਿਤ ਕਰਨ ਵਿੱਚ ਮਦਦ ਲਈ ਵੱਖ‑ਵੱਖ ਚੋਣਵੇਂ ਕੋਰਸਾਂ ਵਿੱਚੋਂ ਵੀ ਚੋਣ ਕਰ ਸਕਦੇ ਹਨ।  ਮਿਡਲ ਸਕੂਲ ਵਿੱਚ ਤੁਹਾਡੇ ਕਿਸ਼ੋਰ ਦੇ ਕੋਰਸ ਹਾਈ ਸਕੂਲ ਦੀ ਨੀਂਹ ਰੱਖਣਗੇ। ਜਦੋਂ ਵਿਦਿਆਰਥੀਆਂ ਕੋਲ ਇਸ ਪੱਧਰ 'ਤੇ ਸਿੱਖਿਆ ਦੀ ਮਜ਼ਬੂਤ ਨੀਂਹ ਹੁੰਦੀ ਹੈ, ਤਾਂ ਉਹ ਹਾਈ ਸਕੂਲ ਵਿੱਚ ਮੁਕਾਬਲੇਬਾਜ਼ ਹੋਣਗੇ ਅਤੇ ਉਹਨਾਂ ਕੋਲ ਉਚੇਰੀ ਸਿੱਖਿਆ ਵਿੱਚ ਸਫਲ ਹੋਣ ਲਈ ਲੋੜੀਂਦੇ ਹੁਨਰ ਹੋਣ ਦੀ ਸੰਭਾਵਨਾ ਜ਼ਿਆਦਾ ਹੋਵੇਗੀ।  ਸਾਲ ਵਿੱਚ ਅੱਗੇ ਜਾ ਕੇ, ਤੁਸੀਂ ਇਸ ਬਾਰੇ ਹੋਰ ਸਿੱਖੋਗੇ ਕਿ ਤੁਹਾਡੇ ਬੱਚੇ ਨੂੰ ਗ੍ਰੈਜੂਏਸ਼ਨ ਦੀਆਂ ਲੋੜਾਂ ਪੂਰੀਆਂ ਕਰਨ, ਆਪਣੇ ਸੁਪਨਿਆਂ ਨੂੰ ਪੂਰਾ ਕਰਨ, ਅਤੇ ਹਾਈ ਸਕੂਲ ਤੋਂ ਬਾਅਦ ਦੇ ਜੀਵਨ ਲਈ ਤਿਆਰ ਹੋਣ ਲਈ ਕਿਹੜੀਆਂ ਕਲਾਸਾਂ ਲੈਣੀਆਂ ਚਾਹੀਦੀਆਂ ਹਨ। | | | | |
|  |  |  |  | | |
| ਅਗਾਮੀ ਇਵੈਂਟਾਂ   * *ਨੈਸ਼ਨਲ GEAR UP ਹਫ਼ਤਾ:* * *ਵਿਦਿਆਰਥੀ ਓਰੀਐਂਟੇਸ਼ਨ:* * *ਪਰਿਵਾਰਕ ਓਰੀਐਂਟੇਸ਼ਨ:* * *Click here to enter text.* |  |  | **Graduation cap with solid fill**  ਕੀ ਤੁਹਾਨੂੰ ਪਤਾ ਹੈ?  ਜਦਕਿ ਮਨੁੱਖੀ ਦਿਮਾਗ ਦਾ 95 ਪ੍ਰਤੀਸ਼ਤ ਛੇ ਸਾਲ ਦੀ ਉਮਰ ਤੱਕ ਵਿਕਸਤ ਹੋ ਜਾਂਦਾ ਹੈ, ਵਿਗਿਆਨੀ ਦੱਸਦੇ ਹਨ ਕਿ ਬਾਲਪਣ ਤੋਂ ਬਾਅਦ ਵਿਕਾਸ ਦੇ ਸਭ ਤੋਂ ਵੱਡੇ ਉਛਾਲ ਕਿਸ਼ੋਰ ਉਮਰ ਦੇ ਆਸ‑ਪਾਸ ਹੁੰਦੇ ਹਨ। | | |

|  |  |  |  |  |  |
| --- | --- | --- | --- | --- | --- |
| High School & Beyond Planning (ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਦੀ ਪਲਾਨਿੰਗ)  ਅੱਠਵਾਂ ਗ੍ਰੇਡ | ਪਤਝੜ ਐਡੀਸ਼ਨ | gearup.wa.gov | | | | | |
|  | | | | | |
| ਪੜ੍ਹਾਈ ਦੇ ਹੁਨਰ ਅਤੇ ਹੋਮਵਰਕ ਨੂੰ ਲੈ ਕੇ ਮਦਦ |  | ਹੋਮਵਰਕ ਕਰਨ ਲਈ ਵਿਵਸਥਾ ਦੀ ਲੋੜ ਹੁੰਦੀ ਹੈ। ਤੁਸੀਂ ਆਪਣੇ ਬੱਚੇ ਦੀ ਇਹ ਸਿੱਖਣ ਵਿੱਚ ਮਦਦ ਕਰ ਸਕਦੇ ਹੋ ਕਿ ਉਹ:   * ਸਾਰੀਆਂ ਅਸਾਈਨਮੈਂਟਾਂ ਅਤੇ ਸਮਾਂ‑ਸੀਮਾਵਾਂ ਵਾਲੀ ਇੱਕ "ਹੋਮਵਰਕ ਨੋਟਬੁੱਕ" ਰੱਖੇ। * ਹੋਮਵਰਕ ਲਈ ਇੱਕ ਸ਼ਾਂਤ ਜਗ੍ਹਾ ਅਤੇ ਸਮਾਂ ਬਣਾਏ। * ਹੋਮਵਰਕ ਦੇ ਕੰਮ ਲਈ ਲੋੜੀਂਦੀ ਸਮੱਗਰੀ ਇਕੱਠੀ ਕਰੇ। * ਪੂਰੀਆਂ ਕੀਤੀਆਂ ਅਸਾਈਨਮੈਂਟਾਂ ਨੂੰ ਸਮੇਂ ਸਿਰ ਜਮ੍ਹਾਂ ਕਰਾਏ।   ਹੋਮਵਰਕ ਲਈ ਧਿਆਨ, ਲਗਨ ਅਤੇ ਦ੍ਰਿੜ੍ਹ ਇਰਾਦੇ ਦੀ ਵੀ ਲੋੜ ਹੁੰਦੀ ਹੈ। ਤੁਸੀਂ ਆਪਣੇ ਬੱਚਿਆਂ ਦੀ ਰਾਹ ਵਿੱਚ ਆਉਣ ਵਾਲੀਆਂ ਸਮੱਸਿਆਵਾਂ ਨੂੰ ਹੱਲ ਕਰਨ ਵਿੱਚ ਮਦਦ ਕਰ ਸਕਦੇ ਹੋ ਅਤੇ ਉਹਨਾਂ ਨੂੰ ਨਿਰਾਸ਼ ਹੋਣ 'ਤੇ ਇੱਕ ਛੋਟੀ ਬ੍ਰੇਕ ਲੈਣ ਦੀ ਯਾਦ ਦਵਾ ਸਕਦੇ ਹੋ।  ਹੋਮਵਰਕ ਸਮੇਂ ਦੇ ਪ੍ਰਬੰਧਨ ਦੀ ਮੰਗ ਕਰਦਾ ਹੈ। ਤੁਸੀਂ ਅਹਿਮੀਅਤ ਅਤੇ ਸਮਾਂ‑ਸੀਮਾ ਅਨੁਸਾਰ ਹੋਮਵਰਕ ਕੰਮਾਂ ਨੂੰ ਤਰਜੀਹ ਦੇਣ ਵਿੱਚ ਆਪਣੇ ਬੱਚੇ ਦੀ ਮਦਦ ਕਰ ਸਕਦੇ ਹੋ।  ਜੋ ਵਿਦਿਆਰਥੀ ਹੋਮਵਰਕ ਵਿੱਚ ਧਿਆਨ ਕੇਂਦ੍ਰਿਤ ਕਰਦੇ ਹਨ ਅਤੇ ਇਸ ਵਿੱਚ ਜਤਨ ਕਰਦੇ ਹਨ, ਉਹ ਅਜਿਹੀਆਂ ਆਦਤਾਂ ਸਿੱਖਦੇ ਹਨ ਜੋ ਉਹਨਾਂ ਦੀ ਹਾਈ ਸਕੂਲ ਅਤੇ ਉਸ ਤੋਂ ਬਾਅਦ ਵਿੱਚ ਮਦਦ ਕਰਨਗੀਆਂ। | | | |
| ਕੁਝ ਵਿਦਿਆਰਥੀ ਹੋਮਵਰਕ ਨੂੰ ਪਸੰਦ ਕਰਦੇ ਹਨ, ਪਰ ਇਹ ਕਈ ਉਦੇਸ਼ਾਂ ਦੀ ਪੂਰਤੀ ਵੀ ਕਰਦਾ ਹੈ:   * ਉਨ੍ਹਾਂ ਨੇ ਦਿਨ ਦੇ ਦੌਰਾਨ ਜੋ ਕੁਝ ਸਿੱਖਿਆ ਹੈ ਉਸ ਨੂੰ ਪੱਕਾ ਕਰਨਾ। * ਪੜ੍ਹਾਈ ਦੀਆਂ ਉਹ ਆਦਤਾਂ ਬਣਾਉਣਾ ਜੋ ਕਾਲਜ ਵਿੱਚ ਜ਼ਰੂਰੀ ਹਨ। * ਆਪਣੀਆਂ ਕਲਾਸਾਂ ਲਈ ਤਿਆਰੀ ਕਰਨਾ। * ਤਰੱਕੀ ਦੀ ਭਾਵਨਾ ਪ੍ਰਾਪਤ ਕਰਨਾ।   ਹੋਮਵਰਕ ਉਹ ਪਹਿਲੀ ਚੀਜ਼ ਹੈ ਜਿਸ ਵਿੱਚ ਬਹੁਤ ਸਾਰੇ ਵਿਦਿਆਰਥੀ ਪਿੱਛੇ ਰਹਿ ਜਾਂਦੇ ਹਨ। ਆਪਣੇ ਬੱਚਿਆਂ ਨੂੰ ਆਪਣੇ ਅਧਿਆਪਕਾਂ ਅਤੇ ਸਲਾਹਕਾਰਾਂ ਨਾਲ ਗੱਲ ਕਰਨਾ ਸਿਖਾ ਕੇ ਹੋਮਵਰਕ ਦਾ ਵੱਧ ਤੋਂ ਵੱਧ ਲਾਭ ਲੈਣ ਵਿੱਚ ਮਦਦ ਕਰੋ। ਉਹਨਾਂ ਨੂੰ ਉਤਸ਼ਾਹਿਤ ਕਰੋ ਅਤੇ ਦੱਸੋ ਕਿ ਜੇਕਰ ਅਸਾਈਨਮੈਂਟ ਅਸਪਸ਼ਟ ਹੈ ਤਾਂ ਸਵਾਲ ਪੁੱਛਣ ਵਿੱਚ ਕੋਈ ਹਰਜ ਨਹੀਂ ਹੈ ਅਤੇ ਲੋੜ ਪੈਣ 'ਤੇ ਮਦਦ ਮੰਗਣ। |
| ਵਿਦਿਆਰਥੀ ਚੈੱਕਲਿਸਟ   * ਕੋਈ ਨਵੀਂ ਗਤੀਵਿਧੀ ਅਜ਼ਮਾਓ। ਹੁਣ ਕੁਝ ਨਵਾਂ ਕਰਕੇ ਦੇਖਣ ਦਾ ਵਧੀਆ ਸਮਾਂ ਹੈ, ਭਾਵੇਂ ਇਹ ਕੋਈ ਖੇਡ ਹੋਵੇ, ਕਲੱਬ ਹੋਵੇ ਜਾਂ ਵਲੰਟੀਅਰ ਕੰਮ ਹੋਵੇ। * ਸਕੂਲ ਦੇ ਕੰਮ ਵਿੱਚ ਮਦਦ ਮੰਗੋ। ਜੇ ਤੁਸੀਂ ਕਿਸੇ ਵਿਸ਼ੇ ਵਿੱਚ ਕਮਜ਼ੋਰ ਮਹਿਸੂਸ ਕਰਨਾ ਸ਼ੁਰੂ ਕਰਦੇ ਹੋ, ਤਾਂ ਟਿਊਸ਼ਨ ਲੱਭੋ। ਜੇਕਰ ਤੁਸੀਂ ਇਮਤਿਹਾਨ ਜਾਂ ਵੱਡੇ ਟੈਸਟ ਵਿੱਚ ਮਾੜੇ ਗ੍ਰੇਡ ਆਉਣ ਤੱਕ ਉਡੀਕ ਕਰੋਗੇ ਤਾਂ ਤੁਸੀਂ ਪਿੱਛੇ ਰਹਿ ਸਕਦੇ ਹੋ। * ਪੜ੍ਹਾਈ ਲਈ ਇੱਕ ਰੁਟੀਨ ਬਣਾਓ। ਘੱਟੋ‑ਘੱਟ ਭਟਕਣਾਂ ਵਾਲਾ ਇੱਕ ਅਰਾਮਦੇਹ ਸਥਾਨ ਲੱਭੋ। * ਹੋਮਵਰਕ ਕਰਨ, ਹੋਮਵਰਕ ਦੀ ਸਮੀਖਿਆ ਕਰਨ, ਅਤੇ ਕਵਿਜ਼ਾਂ ਅਤੇ ਪ੍ਰੀਖਿਆਵਾਂ ਲਈ ਪੜ੍ਹਾਈ ਕਰਨ ਵਿੱਚ ਅੰਤਰ ਸਿੱਖੋ। * ਕਿਸੇ ਕਾਲਜ ਕੈਂਪਸ ਵਿੱਚ ਜਾਓ। ਪਤਾ ਕਰੋ ਕਿ ਕੀ ਤੁਹਾਡਾ ਸਕੂਲ ਫੀਲਡ ਟ੍ਰਿਪ ਦੇ ਤੌਰ 'ਤੇ ਕੋਈ ਦੌਰਿਆਂ ਦੀ ਪੇਸ਼ਕਸ਼ ਕਰਦਾ ਹੈ। | | |  |  | ਮਿੱਥਬਸਟਰ  **ਮਿੱਥ:** ਕਾਲਜ ਦੇ ਖਰਚੇ ਇੰਨੇ ਜ਼ਿਆਦਾ ਹਨ ਕਿ ਇਹ ਹੁਣ ਕੋਈ ਵਿਕਲਪ ਹੀ ਨਹੀਂ ਰਿਹਾ।  **ਅਸਲੀਅਤ:** National Association of State Student Grant and Aid Programs (NASSGAP) ਦੁਆਰਾ ਜਾਰੀ ਕੀਤੇ ਗਏ ਸਲਾਨਾ ਸਰਵੇਖਣ ਅੰਕੜਿਆਂ ਅਨੁਸਾਰ, Washington ਰਾਜ ਕਾਲਜ ਜਾਂ ਕਰੀਅਰ ਸਿਖਲਾਈ ਲਈ ਲੋੜ‑ਅਧਾਰਤ ਵਿੱਤੀ ਸਹਾਇਤਾ ਲਈ ਦੇਸ਼ ਵਿੱਚ ਸਭ ਤੋਂ ਪਹਿਲਾਂ ਹੈ।  ਕਾਲਜ ਜਾਣ ਲਈ ਖਰਚਾ ਇੱਕ ਰੁਕਾਵਟ ਨਹੀਂ ਹੋਣਾ ਚਾਹੀਦਾ। ਮਦਦ ਲਈ ਪੈਸਾ ਉਪਲਬਧ ਹੈ। |
|  |  |  |
| ਪਰਿਵਾਰਕ ਚੈੱਕਲਿਸਟ   * ਆਪਣੇ ਬੱਚੇ ਨੂੰ ਸਕੂਲ ਵਿੱਚ ਵਧੀਆ ਪ੍ਰਦਰਸ਼ਨ ਕਰਨ ਅਤੇ ਖੇਡਾਂ, ਕਲੱਬਾਂ, ਅਤੇ ਵਾਲੰਟੀਅਰ ਕੰਮ ਵਿੱਚ ਬਾਹਰੀ ਦਿਲਚਸਪੀਆਂ ਦੀ ਪੜਚੋਲ ਕਰਨ ਲਈ ਉਤਸ਼ਾਹਿਤ ਕਰੋ। * ਸਕੂਲ ਕੈਲੰਡਰ ਦੀ ਇਕੱਠੇ ਸਮੀਖਿਆ ਕਰੋ। ਮਹੱਤਵਪੂਰਨ ਤਰੀਕਾਂ ਨੂੰ ਨੋਟ ਕਰੋ ਅਤੇ ਉਹਨਾਂ ਨੂੰ ਇੱਕ ਸਾਂਝੇ ਆਨਲਾਈਨ ਕੈਲੰਡਰ ਜਾਂ ਇੱਕ ਆਸਾਨੀ ਨਾਲ ਦੇਖਣ ਵਾਲੀ ਜਗ੍ਹਾ ਵਿੱਚ ਰੱਖੋ, ਜਿਵੇਂ ਕਿ ਤੁਹਾਡੀ ਰਸੋਈ ਵਿੱਚ ਇੱਕ ਬੁਲੇਟਿਨ ਬੋਰਡ। * ਸਕੂਲ ਦੇ ਕੰਮ ਬਾਰੇ ਨਿਯਮਿਤ ਤੌਰ 'ਤੇ ਜਾਂਚ ਕਰਨ ਦੀ ਯੋਜਨਾ ਬਣਾਓ। ਜੇਕਰ ਤੁਸੀਂ ਆਪਣੇ ਬੱਚੇ ਦੇ ਟੈਸਟਾਂ, ਪੇਪਰਾਂ ਅਤੇ ਹੋਮਵਰਕ ਅਸਾਈਨਮੈਂਟਾਂ 'ਤੇ ਨਜ਼ਰ ਬਣਾਈ ਰੱਖਦੇ ਹੋ, ਤਾਂ ਤੁਸੀਂ ਇੱਕ ਟੀਮ ਦੇ ਰੂਪ ਵਿੱਚ ਸਫਲਤਾਵਾਂ ਦਾ ਜਸ਼ਨ ਮਨਾ ਸਕਦੇ ਹੋ ਅਤੇ ਸਮੱਸਿਆਵਾਂ ਨੂੰ ਹੱਲ ਕਰ ਸਕਦੇ ਹੋ। ਸਕੂਲ ਦੇ ਆਨਲਾਈਨ ਸਿਸਟਮ (ਜਿਵੇਂ Skyward) 'ਤੇ ਆਪਣੇ ਬੱਚੇ ਦੇ ਗ੍ਰੇਡਾਂ, ਅਸਾਈਨਮੈਂਟਾਂ ਅਤੇ ਹਾਜ਼ਰੀ ਬਾਰੇ ਪਤਾ ਲਗਾਓ। ਜੇਕਰ ਤੁਸੀਂ ਨਹੀਂ ਜਾਣਦੇ ਕਿ ਇਸ ਸਿਸਟਮ ਨੂੰ ਐਕਸੈਸ ਕਿਵੇਂ ਕਰਨਾ ਹੈ, ਤਾਂ ਸਹਾਇਤਾ ਲਈ ਆਪਣੇ ਬੱਚੇ ਦੇ ਸਲਾਹਕਾਰ ਨਾਲ ਸੰਪਰਕ ਕਰੋ। * ਕਿਸੇ ਕਾਲਜ ਕੈਂਪਸ ਵਿੱਚ ਜਾਓ। ਜੇ ਸੰਭਵ ਹੋਵੇ, ਤਾਂ ਵੱਖ‑ਵੱਖ ਪੋਸਟ‑ਸੈਕੰਡਰੀ ਵਿਕਲਪਾਂ ਬਾਰੇ ਹੋਰ ਜਾਣਨ ਲਈ ਕਾਲਜ ਕੈਂਪਸਾਂ ਵਿੱਚ ਸਕੂਲ ਫੀਲਡ ਟ੍ਰਿਪ 'ਤੇ ਇੱਕ ਨਿਰੀਖਕ ਵਜੋਂ ਸੇਵਾ ਕਰੋ। * ਕਰੀਅਰ ਅਤੇ ਕਾਲਜ ਪ੍ਰੋਗਰਾਮਾਂ ਦੀ ਪੜਚੋਲ ਕਰੋ। ਆਪਣੇ ਬੱਚੇ ਨਾਲ ਉਹਨਾਂ ਵੱਖ‑ਵੱਖ ਕਰੀਅਰਾਂ ਬਾਰੇ ਗੱਲ ਕਰੋ ਜਿਹਨਾਂ ਵਿੱਚ ਉਸਦੀ ਦਿਲਚਸਪੀ ਹੋ ਸਕਦੀ ਹੈ ਅਤੇ ਇਸ ਬਾਰੇ ਕਿ ਉਸਨੂੰ ਕਿਹੜੀ ਸਿੱਖਿਆ ਦੀ ਲੋੜ ਹੋ ਸਕਦੀ ਹੈ। * ਕਾਲਜ ਦੀ ਤਿਆਰੀ ਅਤੇ ਇਸਦੇ ਲਾਭਾਂ ਬਾਰੇ ਸਿੱਖਣਾ ਜਾਰੀ ਰੱਖੋ। ਇਹਨਾਂ ਨਿਊਜ਼ਲੈਟਰਾਂ ਨੂੰ ਪੜ੍ਹੋ, ਸਕੂਲ ਦੀਆਂ ਇਵੈਂਟਾਂ ਵਿੱਚ ਸ਼ਾਮਲ ਹੋਵੋ, ਅਤੇ ਆਨਲਾਈਨ ਸ੍ਰੋਤਾਂ ਦੀ ਜਾਂਚ ਕਰੋ। | | |